ՏԵՂԵԿԱՆՔ - ՀԻՄՆԱՎՈՐՈՒՄ

 Ռուսաստանի Դաշնության դաշնային մաքսային ծառայության և Հայաստանի Հանրապետության պետական եկամուտների կոմիտեի միջև մաքսային կարգավորման բնագավառում որոշ միջազգային պայմանագրերի գործողության դադարեցման մասին արձանագրության նախագծի կնքման նպատակահարմարության վերաբերյալ

19.12.2000թ. Հայաստանի Հանրապետության պետական եկամուտների նախարարության և Ռուսաստանի Դաշնության պետական մաքսային կոմիտեի միջև Հայաստանի Հանրապետության և Ռուսաստանի Դաշնության մաքսային սահմաններով ենթաակցիզային ապրանքների տեղափոխման դեպքում մաքսային հսկողության կազմակերպման շրջանակներում համագործակցության մասին, 11.02.2003թ. Հայաստանի Հանրապետության Կառավարությանն առընթեր պետական եկամուտների կոմիտեի և Ռուսաստանի Դաշնության պետական մաքսային կոմիտեի միջև մաքսային գործերում համագործակցության և փոխօգնության մասին ԱՊՀ անդամ պետությունների համաձայնագրի իրականացման վերաբերյալ, 11.02.2003թ. Հայաստանի Հանրապետության Կառավարությանն առընթեր պետական եկամուտների կոմիտեի և Ռուսաստանի Դաշնության պետական մաքսային կոմիտեի միջև մշակութային արժեքների ապօրինի ներմուծման և արտահանման դեմ պայքարի վերաբերյալ, 22.06.2012թ. Հայաստանի Հանրապետության Կառավարությանն առընթեր պետական եկամուտների կոմիտեի և Դաշնային մաքսային ծառայության (Ռուսաստանի Դաշնություն) միջև Հայաստանի Հանրապետության և Ռուսաստանի Դաշնության սահմաններով տեղափոխվող ապրանքների և տրանսպորտային միջոցների վերաբերյալ նախնական տեղեկատվության փոխանակման կազմակերպման մասին արձանագրությունները կորցրել են իրենց արդիականությունը, քանի որ վերոհիշյալ արձանագրություններով կարգավորվող իրավահարաբերություններն արդեն իսկ կարգավորված են Եվրասիական տնտեսական միության իրավապայմանագրային բազայի շրջանակներում, և ներկայումս Ռուսաստանի Դաշնության դաշնային մաքսային ծառայությունը և Հայաստանի Հանրապետության պետական եկամուտների կոմիտեն առաջնորդվում են Եվրասիական տնտեսական միության օրենսդրությամբ:

ՌԴ պետական մաքսային կոմիտեի և ՀՀ պետական եկամուտների նախարարության միջև Ռուսաստանի Դաշնության և Հայաստանի Հանրապետության մաքսային սահմաններով ենթաակցիզային ապրանքների տեղափոխման մաքսային հսկողության կազմակերպման ոլորտում համագործակցության մասին արձանագրությունը ստորագրվել է 19.12.2000թ., ուժի մեջ է մտել 19.01.2001թ., ՌԴ պետական մաքսային կոմիտեի և ՀՀ կառավարությանն առընթեր պետական մաքսային կոմիտեի միջև ԱՊՀ մասնակից պետությունների միջև կնքված մաքսային գործերում համագործակցության և փոխօգնության մասին Համաձայնագրի իրականացման վերաբերյալ արձանագրությունը ստորագրվել է 11.02.2003թ., ուժի մեջ է մտել 25.01.2006թ., ՌԴ պետական մաքսային կոմիտեի և ՀՀ կառավարությանն առընթեր պետական մաքսային կոմիտեի միջև մշակութային արժեքների ապօրինի արտահանման և ներմուծման դեմ պայքարում համագործակցության մասին արձանագրությունը ստորագրվել է 11.02.2003թ., ուժի մեջ է մտել 25.01.2006թ., ՌԴ դաշնային մաքսային ծառայության և ՀՀ կառավարությանն առընթեր պետական եկամուտների կոմիտեի միջև Ռուսաստանի Դաշնության և Հայաստանի Հանրապետության սահմանով տեղափոխվող ապրանքների և տրանսպորտային միջոցների վերաբերյալ նախնական տեղեկատվության փոխանակման կազմակերպման մասին արձանագրությունը ստորագրվել է 22.06.2012թ., ուժի մեջ է մտել 23.05.2013թ.: